हूती सेना ने भीड़ काबू करने के लिए फायरिंग की, घबराए लोगों ने एक-दूसरे को कुचल दिया
Yemen Charity Event Tragedy:  Stampede in Yemen’s capital | Death Toll Update | यमन की राजधानी सना में आर्थिक मदद बांटने के कार्यक्रम में भगदड़ मचने से 79 लोगों की मौत हो गई, जबकि 100 से ज्यादा लोग घायल हो गए।
यमन की राजधानी सना में रमजान महीने के आखिरी दिन ज़कात यानी आर्थिक मदद बांटने के कार्यक्रम में भगदड़ मचने से 85 से ज्यादा लोगों की मौत हो गई। 322 से ज्यादा लोग घायल हो गए। घायलों में 13 की हालत गंभीर है। हूती सेना के तहत आने वाले गृह मंत्रालय ने बताया कि यह इवेंट वहां के व्यापारियों ने स्थानीय प्रशासन की मदद के बिना आयोजित किया था। इसमें बड़ी संख्या में गरीब लोग शामिल हुए थे।
हूती सेना के लोगों ने भीड़ को काबू करने के लिए हवा में फायरिंग की, जिससे बिजली के तार में ब्लास्ट हो गया। इसी ब्लास्ट से घबराकर लोगों ने इधर-उधर भागना शुरू कर दिया और एक दूसरे को कुचलते चले गए। दो दिन बाद ही ईद आने वाली है, जिसे देखते हुए लोगों को यह आर्थिक मदद दी जा रही थी।
पहले दो फोटो से समझिए, वहां के हालात... 
2 किमी से ज्यादा लंबी लाइनें थीं 
यमन मीडिया के मुताबिक, अभी यह पता नहीं चल पाया है कि हादसे के वक्त कितने लोग मौजूद थे। जिस जगह आर्थिक सहायता दी जा रही थी वह छोटी सी सड़क थी। करीब 2 किमी तक लंबी लाइन थी। जगह-जगह आर्थिक सहायता दी जा रही थी, इसलिए लोग पहले पहुंचने की जल्दी में थे। वायरल फोटो और वीडियोज में देखा जा सकता है कि लोग बड़ी संख्या में पहुंचे थे।
अब मैप से समझिए... हादसा कहां हुआ
हादसे के पहले फोटोज 
हूती सेना ने चैरिटी इवेंट के आयोजकों को घटना का जिम्मेदार बताया
मंत्रालय के प्रवक्ता ब्रिगेडियर अब्दल-खालेक अल-अघरी ने इस भगदड़ के लिए इवेंट आयोजकों को दोषी ठहराया। उन्होंने कहा कि अगर स्थानीय प्रशासन से बात करके यह चैरिटी इवेंट किया जाता तो ऐसी घटना न होती। आयोजकों ने बेतरतीब तरीके से फंड बांटने का काम किया।
घटना के तुरंत बाद हूती विद्रोहियों ने उस स्कूल को पूरी तरह बंद कर दिया जहां इवेंट आयोजित किया गया था। गृह मंत्रालय ने बताया कि इवेंट के दो आयोजकों को हिरासत में ले लिया गया है और उनसे पूछताछ की जा रही है।
ग्राफिक्स के जरिए समझिए पूरी घटना...
संघर्ष में अब तक 3 लाख से ज्यादा लोगों की जान गई
यमन में चल रहा गृह युद्ध पिछले कुछ सालों में सउदी अरब और ईरान के बीच की जंग बन गया है। इसमें अब तक 3 लाख से ज्यादा लोगों की जान गई है। मरने वालों में लड़ाके और आम नागरिक दोनों शामिल हैं। संयुक्त राष्ट्र के मुताबिक, यमन में करीब 2.1 करोड़ लोगों को मदद और सुरक्षा की जरूरत है। लड़ाई के चलते 8 सालों में 11 हजार से ज्यादा बच्चे घायल हुए हैं। यहां करीब 22 लाख बच्चे कुपोषण का शिकार हैं। फरवरी में संयुक्त राष्ट्र ने कहा था कि उसने यमन में मदद के लिए 4.3 अरब डॉलर का लक्ष्य रखा था, जिसमें से सिर्फ 1.2 अरब डॉलर ही जुट पाए हैं।
ये खबरें भी पढ़ें...
यमन में 9 साल बाद खत्म होगी जंग, सऊदी ने हूती विद्रोहियों से की बात
यमन में 2014 से जारी गृह युद्ध खत्म हो सकता है। इसके लिए सऊदी अरब और ओमान के एक डेलीगेशन ने रविवार को यमन में हूती विद्रोहियों से बातचीत की है। अलजजीरा के मुताबिक दोनों पक्ष सीज फायर को लेकर समझौता कर सकते हैं। पूरी खबर यहां पढ़ें...
सऊदी अरब-ईरान एग्रीमेंट इनसाइड स्टोरी, 2 देशों में 3 साल सीक्रेट बातचीत चलती रही
10 फरवरी को रात करीब 8 बजे (भारतीय समय के अनुसार) ईरान ने एक बयान जारी करके कहा कि ईरान और सऊदी अरब के बीच बीजिंग में डिप्लोमैटिक एग्रीमेंट हुआ है। दोनों देश एक-दूसरे के यहां डिप्मोमैटिक मिशन्स खोलेंगे। वर्ल्ड मीडिया की नजर में तो दोनों देश 7 साल से किसी तरह की बातचीत भी नहीं कर रहे थे। फिर ऐसा क्या हुआ कि अचानक समझौता हो गया और ‌वो भी बीजिंग में? पूरी खबर यहां पढ़ें...